Í vetur opnaði LÍ nýja heimasíðu á slóðinni www . lis.is og tekur hún við af þeirri gömlu ( www.icemed. is ) . Sem vefstjóra og notanda síðunnar langar undirritaðan að koma á framfæri nokkrum punktum til að hjálpa félaginu að byggja upp virðingarverðan og málefnalegan vef . Kerfið á bak við vefinn hefur undirritaður verið með í þróun síðastliðin þrjú ár og er það sérstaklega sniðið að þröfum félagasamtaka eins og LÍ er . Þeim félagsmönnum sem voru með skráð netfang við opnun síðunnar hafa þegar verið send aðgangsorð . Um 700 skeyti voru send út en 600 manns höfðu ekkert netfang . Þeim er bent á að hafa samband við skrifstofu LÍ til að fá aðgangsorð sitt . Við viljum biðja viðkomandi aðila um að byrja á því að skrá á sig rétt netfang þegar þeir tengjast síðunni . Það er gert með því að smella á Mínar upplýsingar á vinstri spássíu síðunnar . Mjög mikilvægt er að félagatalið innihaldi alltaf sem réttastar upplýsingar um félagsmenn , einkum netföng . Mikilvægar tilkynningar eru öðru hvoru sendar á póstlista vefsins og berast skiljanlega aðeins til þeirra sem hafa netfang sitt skráð . Hér er á ferðinni vefur af allt öðrum toga en sá gamli . Sú vefsíða var ekki " gagnvirk " efnisinnihald síðunnar var sett inn af ritstjóra einum og félagsmenn höfðu ekki möguleika á að koma á framfæri skoðunum sínum eða fyrirspurnum . Með nýju vefsíðunni geta allir félagsmenn LÍ tekið þátt í að móta efnið . Ritstjórar síðunnar sjá að mestu leyti um að vista nýjar greinar á heimasíðuna ( svo sem fréttir og tilkynningar ) . Í suma greinaflokka geta allir félagsmenn lagt inn efni . Þar gætu menn til dæmis komið á framfæri ábendingum um áhugaverðar ráðstefnur eða bent á nýlegar rannsóknarniðurstöður . Umræður Á umræðuhluta vefsins hafa félagsmenn bestan möguleika á að koma á framfæri skoðunum sínum eða fyrirspurnum til annarra lækna . Vonast ég til að hér eigi eftir að skapast skemmtilegar og fróðlegar umræður , einkum er lúta að klínískum og praktískum atriðum þannig að aðrir geti fylgst með og lært af . Til dæmis gætu unglæknar leitað álits eldri lækna og sérfræðingar spurt kollega sína um nýjustu uppgötvanir eða meðferðir sjúkdóma . Ég tel umræðuvefinn vera mikilvægt tól í þeirri þróun sem nú er hafin á heimsvísu , þar sem læknar veita sjúklingum sínum bestu mögulegu meðferð hverju sinni með nýjum og fullkomnari samskiptaleiðum við kollega . Tenglasafninu er skipt upp í flokka eftir sérgreinum læknisfræðinnar og er hugmyndin sú að læknar visti sjálfir áhugaverða tengla á sínu sviði . Allir notendur geta svo gefið einkunn og álit á viðkomandi tengil ( það er heimasíðu ) . Þannig byggist smátt og smátt upp á vísum stað safn bestu tengla í hverri sérgrein og allir félagsmenn njóta góðs af . Það er skoðun undirritaðs að nýr vefur LÍ hafi alla burði til að gjörbylta möguleikum félagsins á að koma á framfæri upplýsingum hvort sem er til félagsmanna sinna eða út á við til almennings . Við sem að vefnum stöndum vonumst til að félagsmenn taki í framtíðinni virkan þátt í uppbyggingu hans . Allar ábendingar um vefinn eru vel þegnar og hefur undirritaður opnað til þess nýjan umræðuþráð Heimasíðan opnuð á spjallþráðunum . Sjáumst þar !